Okresná prokuratúra Košice II 
Mojmírova 5, 040 46 Košice 1 	

Sp. zn. : 4 Pv 600/14/8803	Košice II, 3.11.2014
EEČ : 2-64-489-2014

U Z N E S E N I E

Trestná vec:	obvinený XXXXX 
Trestný čin:	neodvedenie dane a poistného podľa § 148a odsek 1, odsek 2 písmeno a Trestného zákona číslo 140/1961 Zbierky zákonov v znení zákona číslo 183/1999 Zbierky zákonov

Rozhodol: 	prokurátor Okresnej prokuratúry Košice II
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
V trestnej veci vedenej proti obv. XXXXX, nar. XXXXX pre trestný čin neodvedenia dane a poistného podľa § 148a ods. 1, ods. 2 písm. a/ Trestného zákona účinného v čase spáchania skutku ktorého sa mal dopustiť tak, že:

-	ako štatutárny zástupca spoločnosti XXXXX so sídlom XXXXX za obdobie od 10/2000 do 07/2001 neodviedol v lehote  splatnosti zrazené zdravotné poistenie za zamestnancov na účet XXXXX v sume 5.111,73 € (153.996,-Sk), aj napriek tomu, že za uvedené obdobie spoločnosť disponovala dostatočným množstvom finančných prostriedkov na úhradu poistného, čím XXXXX spôsobil škodu vo výške 5.111,73 €

-	ako štatutárny zástupca spoločnosti XXXXX, so XXXXX za obdobie od 04/2000 do 08/2001 neodviedol v lehote  splatnosti zrazené poistné na nemocenské poistenie a dôchodkové zabezpečenie za zamestnancov na účet XXXXX, XXXXX vo výške 5.096,13 € (153.526,-Sk) aj napriek tomu, že za uvedené obdobie spoločnosť disponovala  dostatočným množstvom finančných prostriedkov na úhradu poistného, čím XXXXX spôsobil škodu vo výške 5.096,13 €

lebo je trestné stíhanie neprípustné podľa § 9 odsek 1 písmeno d

Odôvodnenie:
	Uznesením vyšetrovateľa Okresného úradu justičnej a kriminálnej polície XXXXX II, sp. zn. XXXXX zo dňa  04.11.2003 a 19.03.2004 bolo podľa § 163 ods. 1 Trestného poriadku  vznesené obvinenie XXXXX pre trestný čin  neodvedenia dane a poistného podľa § 148a ods. 1, ods. 2 písm. a/ Trestného zákona účinného v čase spáchania skutku pre skutky, ktoré sú uvedené vo výrokovej časti tohto uznesenia. 

Vyšetrovateľ Okresného riaditeľstva PZ XXXXX, odboru kriminálnej polície dňa 29.10.2014 predložil na tunajšiu prokuratúru spisový materiál s návrhom na zastavenie trestného stíhania podľa § 215 ods. 1 písm. d/ Trestného poriadku s poukazom a ustanovenie § 9 ods. 1 písm. d/ Trestného poriadku proti obv. XXXXX,, XXXXX pre trestný čin neodvedenia dane a poistného podľa § 148a ods. 1, ods. 2 písm. d/ Trestného zákona účinného v čase spáchania skutku, pretože obvinený dňa 22.05.2014 zomrel.

Z úmrtného listu Matričného úradu mesta XXXXX zo dňa 15.10.2014 na č.l. 324 vyšetrovacieho spisu je zrejmé, že obv. XXXXX dňa 22.05.2014 zomrel.

V zmysle ustanovenia § 215 ods. 1 písm. d/ Trestného poriadku „Prokurátor zastaví  trestné stíhanie, ak je trestné stíhanie neprípustné podľa § 9 Trestného poriadku. V zmysle ustanovenia § 9 ods. 1 písm. d/ Trestného poriadku trestné stíhanie nemožno začať a ak už bolo začaté, nemožno v ňom pokračovať a musí byť zastavené proti tomu, kto zomrel alebo bol vyhlásený za mŕtveho.“

        Vzhľadom na vyššie uvedené skutočnosti bolo potrebné rozhodnúť tak, ako je to uvedené vo výrokovej časti tohto rozhodnutia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Igor Tokár
prokurátor